CELEX: 32020R0405
Language: mt
Date: 2020-03-16 00:00:00
Title: Regolament ta’ Implimentazzjoni tal-Kummissjoni (UE) 2020/405 tas-16 ta’ Marzu 2020 li jispeċifika l-arranġamenti għar-rapporti tal-kwalità li jridu jiġu trażmessi skont ir-Regolament (UE) 2018/1091 tal-Parlament Ewropew u tal-Kunsill dwar l-istatistika integrata tal-azjendi agrikoli u l-kontenut tagħhom (Test b’rilevanza għaż-ŻEE)

17.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 80/3
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/405
         tas-16 ta’ Marzu 2020
         li jispeċifika l-arranġamenti għar-rapporti tal-kwalità li jridu jiġu trażmessi skont ir-Regolament (UE) 2018/1091 tal-Parlament Ewropew u tal-Kunsill dwar l-istatistika integrata tal-azjendi agrikoli u l-kontenut tagħhom
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1091 tal-Parlament Ewropew u tal-Kunsill tat-18 ta’ Lulju 2018 dwar l-istatistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011 (1), u b’mod partikolari l-Artikolu 11(4) tiegħu,
         Billi:
         
                     (1)
                  
                  
                     L-Artikolu 11(4) tar-Regolament (UE) 2018/1091 jirrikjedi li l-Istati Membri jittrażmettu rapporti tal-kwalità li jiddeskrivu l-proċess statistiku lill-Kummissjoni għal kull sena ta’ referenza, u jippermetti lill-Kummissjoni tadotta atti ta’ implimentazzjoni li jistabbilixxu l-arranġamenti prattiċi għal dawk ir-rapporti u l-kontenut tagħhom.
                  
               
                     (2)
                  
                  
                     Hemm il-ħtieġa li jiġi żgurat rappurtar ta’ kwalità komuni għall-iskambju ta’ data u ta’ metadata relatati mal-kwalità.
                  
               
                     (3)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
                  
               ADOTTAT DAN IR-REGOLAMENT:
         
            Artikolu 1
            Dan ir-Regolament jistabbilixxi l-arranġamenti prattiċi għar-rapporti tal-kwalità li l-Istati Membri jittrażmettu lill-Kummissjoni (Eurostat) skont ir-Regolament (UE) 2018/1091 u l-kontenut tagħhom.
         
         
            Artikolu 2
            Ir-rapporti tal-kwalità msemmijin fl-Artikolu 1 għandu jkun fihom informazzjoni dwar il-kriterji tal-kwalità u l-kunċetti statistiċi kif stabbilit fl-Anness ta’ dan ir-Regolament. Għandhom jirreferu wkoll għall-każijiet kollha ta’ nuqqas ta’ konformità ma’ dawk il-kriterji tal-kwalità.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-16 ta’ Marzu 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 200, 7.8.2018, p. 1.
      
      
         
            ANNESS
            Rapporti tal-kwalità — kriterji tal-kwalità u kunċetti statistiċi
            (a)   
                  Ir-rapporti tal-kwalità jrid ikun fihom informazzjoni dwar il-kriterji kollha tal-kwalità stabbiliti fl-Artikolu 12(1) tar-Regolament (KE) Nru 223/2009, kif ġej:
               
            
            1.   RILEVANZA
            
                        (a)
                     
                     
                        deskrizzjoni tal-utenti, il-ħtiġijiet rispettivi tagħhom u ġustifikazzjoni ta’ dawk il-ħtiġijiet;
                     
                  
                        (b)
                     
                     
                        il-proċeduri użati għall-kejl tas-sodisfazzjon tal-utenti u għall-produzzjoni tar-riżultati statistiċi;
                     
                  
                        (c)
                     
                     
                        kemm hija disponibbli l-istatistika meħtieġa.
                     
                  2.   AKKURATEZZA
            
                        (a)
                     
                     
                        valutazzjoni tal-akkuratezza li tiġbor fil-qosor il-komponenti varji tas-sett tad-data;
                     
                  
                        (b)
                     
                     
                        deskrizzjoni tal-erruri tal-kampjunar;
                     
                  
                        (c)
                     
                     
                        deskrizzjoni ta’ erruri oħrajn.
                     
                  3.   TEMPESTIVITÀ U PUNTWALITÀ
            
                        (a)
                     
                     
                        l-intervall ta’ żmien bejn l-event jew il-fenomenu li jkunu qed jiddeskrivu u d-disponibbiltà tad-data (it-tempestività);
                     
                  
                        (b)
                     
                     
                        l-intervall ta’ żmien bejn id-data mmirata tat-trażmissjoni tad-data u d-data reali tat-trażmissjoni (il-puntwalità).
                     
                  4.   AĊĊESSIBBILTÀ U ĊAREZZA
            
                        (a)
                     
                     
                        il-kundizzjonijiet u l-mezzi li bihom l-utenti jistgħu jiksbu u jużaw id-data, eż. stqarrijiet tal-aħbarijiet, pubblikazzjonijiet, bażijiet ta’ data online jew aċċess għall-mikrodata;
                     
                  
                        (b)
                     
                     
                        il-kundizzjonijiet u l-mezzi li bihom l-utenti jistgħu jinterpretaw id-data, eż. dokumentazzjoni dwar il-metodoloġija u l-immaniġġjar tal-kwalità.
                     
                  5.   KOMPARABBILTÀ
            
                        (a)
                     
                     
                        l-estent ta’ kemm l-istatistika hija komparabbli bejn iż-żoni ġeografiċi;
                     
                  
                        (b)
                     
                     
                        l-estent ta’ kemm l-istatistika hija komparabbli tul iż-żmien.
                     
                  6.   KOERENZA
            
                        (a)
                     
                     
                        l-estent ta’ kemm l-istatistika hija rikonċiljabbli mad-data minn sorsi oħrajn (koerenza trasversali bejn id-dominji);
                     
                  
                        (b)
                     
                     
                        l-estent ta’ kemm l-istatistika hija konsistenti fi ħdan sett ta’ data partikolari (koerenza interna).
                     
                  (b)   
                  L-Istati Membri jridu jirrapportaw ukoll dwar:
               
            
            1.   MANNIĠĠJAR TAL-KWALITÀ
            
                        (a)
                     
                     
                        is-sistemi u l-oqfsa fis-seħħ għall-immaniġġjar tal-kwalità tal-prodotti u l-proċessi statistiċi;
                     
                  
                        (b)
                     
                     
                        il-valutazzjoni tagħhom tal-kwalità tad-data.
                     
                  2.   REVIŻJONI TAD-DATA
            
            
                        (a)
                     
                     
                        il-politika tar-reviżjoni u, fejn applikabbli, għaliex id-data ivvalidata tkun ġiet riveduta, eż. sorsi tad-data ġodda, metodi ġodda jew informazzjoni rilevanti oħra;
                     
                  
                        (b)
                     
                     
                        id-dati, id-daqs u l-importanza tar-reviżjonijiet.
                     
                  (c)   
                  F’konformità mal-Artikolu 11(4) tar-Regolament (UE) 2018/1091, ir-rapporti tal-kwalità jridu jinkludu informazzjoni dwar il-proċess statistiku, b’mod partikolari l-metodoloġija u l-qafas tal-kampjunar li jkun intuża, kif ġej:
               
            
            1.   PREŻENTAZZJONI STATISTIKA
            L-aspetti li ġejjin tad-data disseminata, li jistgħu jintwerew fil-forma ta’ tabelli, graffs jew mapep:
            
                        (a)
                     
                     
                        deskrizzjoni tad-data;
                     
                  
                        (b)
                     
                     
                        sistema tal-klassifikazzjoni;
                     
                  
                        (c)
                     
                     
                        kopertura tas-setturi;
                     
                  
                        (d)
                     
                     
                        kunċetti u definizzjonijiet statistiċi;
                     
                  
                        (e)
                     
                     
                        unità statistika;
                     
                  
                        (f)
                     
                     
                        popolazzjoni statistika;
                     
                  
                        (g)
                     
                     
                        żona ta’ referenza (ambitu ġeografiku);
                     
                  
                        (h)
                     
                     
                        kopertura ta’ żmien (it-tul ta’ żmien meta d-data tkun disponibbli);
                     
                  
                        (i)
                     
                     
                        perjodu ta’ referenza (il-perjodu kopert mir-rapport);
                     
                  
                        (j)
                     
                     
                        unità ta’ kejl.
                     
                  2.   IPPROĊESSAR TAL-ISTATISTIKA
            L-aspetti li ġejjin tal-operazzjonijiet kollha mwettqa fuq id-data biex tinkiseb informazzjoni ġdida:
            
                        (a)
                     
                     
                        qafas tal-kampjunar;
                     
                  
                        (b)
                     
                     
                        disinn tal-kampjunar (fejn rilevanti);
                     
                  
                        (c)
                     
                     
                        
                           data tas-sors;
                     
                  
                        (d)
                     
                     
                        frekwenza tal-ġbir tad-data;
                     
                  
                        (e)
                     
                     
                        mod tal-ġbir tad-data inkluż, fejn rilevanti, il-kwestjonarji (bl-Ingliż);
                     
                  
                        (f)
                     
                     
                        validazzjoni tad-data;
                     
                  
                        (g)
                     
                     
                        kompilazzjoni tad-data;
                     
                  
                        (h)
                     
                     
                        aġġustament.
                     
                  3.   POLITIKA TAR-RILAXX
            Ir-regoli għad-disseminazzjoni tad-data fil-livell nazzjonali.
            4.   IL-FREKWENZA TAD-DISSEMINAZZJONI
            Il-frekwenza li biha tiġi disseminata d-data fil-livell nazzjonali.
            (d)   F’konformità mal-prinċipji tal-istatistika fil-punti (a), (e) u (f) tal-Artikolu 2(1) tar-Regolament (KE) Nru 223/2009, l-Istati Membri jridu jirrapportaw dwar:
            1.   IL-MANDAT ISTITUZZJONALI
            
                        (a)
                     
                     
                        l-atti legali jew ftehimiet oħra li jassenjaw ir-responsabbiltà u l-awtorità għall-ġbir, l-ipproċessar u d-disseminazzjoni tal-istatistika;
                     
                  
                        (b)
                     
                     
                        il-proċeduri għall-kondiviżjoni tad-data u l-koordinazzjoni bejn l-entitajiet li jipproduċu d-data.
                     
                  2.   IL-KUNFIDENZJALITÀ
            
                        (a)
                     
                     
                        il-miżuri leġiżlattivi jew proċeduri formali oħra li jipprevjenu kwalunkwe divulgazzjoni mhux awtorizzata ta’ data li tista’ twassal direttament jew indirettament għall-identifikazzjoni ta’ persuna jew entità ekonomika;
                     
                  
                        (b)
                     
                     
                        ir-regoli li japplikaw għat-trattament tal-mikrodata u tad-data aggregata biex tiġi żgurata l-kunfidenzjalità tal-istatistika u biex tiġi evitata d-divulgazzjoni mhux awtorizzata.
                     
                  3.   KOST U ONERU
            
                        (a)
                     
                     
                        il-kost u l-oneru assoċjati mal-ġbir u l-produzzjoni tal-prodott statistiku;
                     
                  
                        (b)
                     
                     
                        l-oneru fuq ir-rispondenti;
                     
                  
                        (c)
                     
                     
                        id-durata medja tal-intervisti fl-azjendi agrikoli (fejn possibbli u rilevanti skont il-mod tal-ġbir tad-data).